**(c) Eglurwch pam fod Bedyddio yn bwysig i lawer o Gristnogion (8)**

Un rheswm pam fod Bedyddio yn bwysig i Gristnogion ydy oherwydd bod Iesu yn y Beibl yn dysgu os na chaiff person ei eni gyda ‘dŵr a’r ysbryd’ ni fydd hawl ganddyn nhw fynd i’r nefoedd. Mae hyn yn golygu fod Bedyddio yn bwysig oherwydd mae’n rhaid ichi gael eich bedyddio i fynd i’r Nefoedd a bydd Cristnogion yn dymuno treulio gweddill eu hoes gyda Duw.

Mae bedydd hefyd yn bwysig i Gristnogion gan ei fod yn ffordd o groesawu plentyn i’r Eglwys. Mae hyn yn bwysig gan ei fod yn golygu fod y plentyn yn manteisio ar y cychwyn gorau posib i’w fywyd oherwydd bod y rhieni bedydd yn gaddo llywio’r plentyn i gydymffurfio â ffyrdd Crist a gwrthod y diafol. Maen nhw’n helpu plant i wneud y penderfyniadau gorau mewn bywyd.

Yn olaf, mae’n bwysig i Gristnogion oherwydd cafodd Iesu ei fedyddio ei hun yn yr Afon Iorddonen gan Ioan Fedyddiwr. Gan yr oedd Iesu yn ddyn perffaith, bydd Cristnogion eisiau byw ac ymddwyn yn union fel yntau a chael eu bedyddio eu hunain. Pan gafodd Iesu ei fedyddio, bu i’r Ysbryd Glân ddisgyn arno, felly buasai’r Cristnogion hefyd yn gofyn i’r Ysbryd Glân fod yn bresennol gyda nhw i’w bendithio a’u harwain ar hyd eu bywyd.

**Cwestiwn Ch**

**‘Mae’r Gosb Eithaf yn anghyfiawn bob amser’. Trafodwch y datganiad hwn gan ddangos eich bod chi wedi ystyried mwy nac un safbwynt. (15) (Mae’n rhaid ichi gyfeirio at grefydd a chred yn eich ateb).**

Dydy’r gosb eithaf ddim bob amser yn anghyfiawn oherwydd mae rhai pobl yn haeddu cael eu lladd. Pe byddai troseddwr, nad oedd yn poeni dim, yn llofruddio mam yna rwy’n meddwl y dylai’r heddlu eu llofruddio nhw. Am un peth, buasen nhw’n ei haeddu gan fod y Beibl yn dweud dylai unrhyw un sy’n achosi i rywun waedu, waedu eu hunain ac mae hynny am ladd ac nid gwaedu yn unig. Hefyd, dydy’r Gosb Eithaf ddim bob amser yn anghyfiawn oherwydd mae rhai troseddau yn ddifrifol dros ben, fel llofruddiaeth, trais a chamdrin plant. Mae rhai pobl wedi gwneud pethau dychrynllyd ac mae’n rhaid iddyn nhw wynebu eu ffawd. Mae anghytuno gyda’r gosb eithaf yn syniad newydd dros ben. Doedd pobl yn yr hen oesoedd ddim yn meddwl fod unrhyw beth o’i le ag o ac mae llawer o bobl o America o’r un farn heddiw. Ac mae’r bobl hynny i gyd yn Gristnogion sy’n credu popeth yn y Beibl felly mae’n amhosib iddo fod yn anghyfiawn os ydyn nhw’n dilyn y Beibl ac yn cosbi pobl gyda’r gosb eithaf.

Mae hefyd yn atal mwy o lofruddiaethau rhag digwydd oherwydd bod y llofruddwyr eu hunain wedi eu lladd. Mae hefyd yn atal llofruddiaethau oherwydd mae pobl sy’n bwriadu llofruddio yn meddwl ddwywaith gan eu bod yn ofn y gosb eithaf.

Ar y llaw arall, fe ddylech chi faddau i bobl bob amser. Mae Iesu yn dweud fod yn rhaid ichi faddau a maddau a maddau felly mae’n rhaid maddau digwyddiadau dychrynllyd hefyd. Felly, os ydy hynny’n wir, mae’r gosb eithaf bob amser yn anghyfiawn. Hefyd, weithiau caiff pobl ddiniwed eu lladd mewn damwain sy’n ofnadwy. Mae hynny’n rheswm arall i beidio â defnyddio’r gosb eithaf. Y casgliad yn y pendraw felly ydy, dydw i ddim yn meddwl fod y gosb eithaf yn anghyfiawn bob amser. Weithiau mae’n gyfiawn.